137 (αριθμός)

Το 137 (εκατόν τριάντα επτά) είναι ο φυσικός αριθμός μετά το 136 και πριν το 138. Πέρα από το ότι αποτελεί πρώτο αριθμό, θεωρείται σημαντικός αριθμός στο πεδίο της φυσικής καθώς έχει συσχετιστεί με διάφορες παρατηρήσεις και μετρήσεις βασικών αρχών και σωματιδίων.

Ιδιότητες 
Το 137 είναι:

 Ο 33ος πρώτος αριθμός με τον επόμενο να είναι ο 139, με τον οποίο είναι δίδυμοι πρώτοι, και έτσι ο 137 αποτελεί και πρώτο αριθμό Τσεν (καλύπτοντας το κριτήριο του p+2 το οποίο είναι πρώτος). 
 Ο τέταρτος πρώτος αριθμός Στερν (δεν αποτελεί το άθροισμα ενός μικρότερου πρώτου με το διπλάσιο ενός ακεραίου υψωμένο στο τετράγωνο, q = p + 2b²).
 Πυθαγόρειος πρώτος αριθμός (πρώτος αριθμός εκφρασμένος ως 4n + 1).
 αυστηρά μη παλινδρομικό αριθμό (αριθμός του οποίου τα ψηφία δεν αποτελούν παλίνδρομο σε καμία αριθμητική βάση) και αρχέγονο αριθμό (φυσικό αριθμό όπου το σύνολο των πρώτων αριθμών μπορεί να βρεθεί με εναλλαγές μερικών ή όλων των ψηφίων του και ο οποίος είναι μεγαλύτερος από το αριθμητικό σύνολο των πρώτων αριθμών οι οποίοι βρίσκονται με τον ίδιο τρόπο για τον οποιοδήποτε μικρότερο φυσικό αριθμό).

Στη φυσική
 Η σταθερά λεπτής υφής είναι σχεδόν ακριβώς 1/137, ενώ το 1929 ο αστρονόμος Άρθουρ Έντιγκτον υπέθεσε πως το αντίστροφο της τιμής αυτής ήταν ακριβώς το 137, ωστόσο μεταγενέστερες λεπτομερείς μετρήσεις κατέδειξαν πως η πραγματική τιμή είναι περίπου 137,036.
 Ο φυσικός Λέον Λέντερμαν ονόμασε το σπίτι του 137 λόγω της σημασίας του αριθμού στην φυσική. Έχει αναφέρει πως το 137 δεν είναι μόνο το αντίστροφο της τιμής της σταθεράς λεπτής υφής, αλλά πως επίσης σχετίζεται με την πιθανότητα όπου ένα ηλεκτρόνιο θα εκπέμψει ή θα απορροφήσει ένα φωτόνιο. Σημείωσε επίσης πως ο αριθμός περιέχει την ουσία του ηλεκρομαγνητισμού (βάσει του συσχετισμού του με τα ηλεκτρόνια), σχετικότητας (καθώς συσχετίζεται με την ταχύτητα του φωτός), και της κβαντικής θεωρίας (συσχέτιση με σταθερά Πλανκ). Επιπλέον, σχολίασε πως κατά τις συζητήσεις του με τον φυσικό Ρίτσαρντ Φάυνμαν ο Φάυνμαν είχε σχολιάσει αστειευόμενος πως όλοι οι φυσικοί θα πρέπει να βάλουν πινακίδα στα γραφεία τους με τον αριθμό 137 μόνο και μόνο για να τους θυμίζει πόσα είναι αυτά που δεν γνωρίζουν ακόμα.
 Στο ατομικό πρότυπο του Μπορ και την εξίσωση Ντιράκ το πλέον εσωτερικό ηλεκτρόνιο ενός ατόμου με ατομικό αριθμό Z = 137 θα προσέγγιζε την ταχύτητα του φωτός, ενώ θα ήταν αδύνατο να υπάρξει άτομο με Z = 138 ή με μεγαλύτερο ατομικό αριθμό από το 137.
 Ο Βόλφγκανγκ Πάουλι, ένας από τους πρωτοπόρους της κβαντικής φυσικής, ο οποίος είχε ασχοληθεί με τον αριθμό 137 προσπαθώντας να καταλάβει γιατί εμφανίζεται τόσο συχνά, πέθανε στον αριθμό δωματίου 137 του νοσοκομείου όπου νοσηλευόταν, κάτι που τον ανησύχησε μόλις το παρατήρησε κατά τη διάρκεια της νοσηλείας του.

Άλλα
 Το έτος 137 ή 137 π.Χ.
 Στο ισλαμικό ημερολόγιο το αντίστοιχο έτος είναι το 754 – 755
 Ο 137 Μελίβοια είναι μεγάλου μεγέθους σκοτεινός αστεροειδής στην κύρια ζώνη αστεροειδών ο οποίος ανακαλύφθηκε το 1874
 Το Καίσιο 137 σχηματίζεται από πυρηνική σχάση και είναι ραδιονεργό ισότοπο του Καισίου
 στον ελληνικό κώδικα Μπράιγ ο αριθμός εκφράζεται ως 
 στην ελληνική νοηματική γλώσσα ο αριθμός εκφράζεται ως 
 στον κώδικα Μορς ο αριθμός εκφράζεται ως

Παραπομπές

Σχετική βιβλιογραφία 
 Arthur I. Miller, 137: Jung, Pauli, and the Pursuit of a Scientific Obsession, W. W. Norton & Company, 2010,

Εξωτερικοί σύνδεσμοι
 Prime Curios! 137 - primes.utm.edu
 Properties of the number 137 - numberempire.com

137
Δίδυμοι πρώτοι αριθμοί‎